محمد ثروت اعجاز قادری :

دہشتگردوں کے سہولتکاروں کے تانے بانے یہود ونصاریٰ سے ملتے ہیں

سنی تحریک کے سربراہ نے کہا : اسرائیلی فوج کا خواتین، بچوں اور نوجوانوں پر ظلم و بربریت کھلی دہشتگردی اور اسلام دشمنی ہے ۔

خبر کا کوڈ: ۴۳۲۲۴۲

تاریخ: ۱۴ اسفند ۲۰۱۷ - ۱۹:۳۷

رسا نیوز ایجنسی کی رپورٹ کے مطابق پاکستان سنی تحریک کے سربراہ محمد ثروت اعجاز قادری نے کہا ہے کہ اسرائیل بیت المقدس کا تقدس پامال کر رہا ہے، اسرائیلی فوج کا خواتین، بچوں اور نوجوانوں پر ظلم و بربریت کھلی دہشتگردی اور اسلام دشمنی ہے، امریکا نے اسرائیلی جانبداری کرکے اپنے ثالث کے کردار کو مشکوک بنا دیا ہے۔

انہوں نے بیان کیا کہ امریکی صدر کی مذہبی جنونیت اسلام دشمنی پر مشتمل ہے، امریکا دنیا میں امن نہیں بلکہ دہشتگردی کو تقویت دینا چاہتا ہے، دہشتگردوں کے سہولتکاروں کے تانے بانے یہود ونصاریٰ سے ملتے ہیں، مسلم ریاستوں کو دہشتگردی کے ذریعے کمزور کرکے امریکا اور اس کے حواری ناپاک عزائم کی تکمیل چاہتے ہیں ۔

ثروت اعجاز قادری نے کہا کہ پاکستان اسلام کا قلعہ ہے، اس قلعے کو کمزور کرنے کیلئے داعش، القاعدہ، طالبان کو پاکستان دشمن قوتوں نے سپورٹ کرکے غیر مستحکم کرنے کی کوشش کی۔

انہوں نے کہا کہ بیت المقدس کا تقدس پامال کرنیوالوں کو عبرت کا نشان بنانا ہوگا، او آئی سی کے اجلاس میں ایسے فیصلے کئے جائیں کہ مسلم ممالک پوری طاقت سے یہودونصاریٰ کو پیچھے دھکیل کر بیت المقدس کی بے حرمتی اور فلسطین کے بچوں، خواتین، بوڑھوں پر مظالم کو روک سکیں۔/۹۸۹/ف۹۴۰/